इससे ज़्यादा अपमानजनक बात क्या हो सकती है की खुद केरल के मुख्यमंत्री इस मुद्दे पर मीडिया से मुखातिब भी हुये, और इसपर वाहवाही लूटने की कोशिश भी की। कम्यूनिज़्म के डूबते जहाज के कप्तान पिनाराई विजयन से जब इस मुद्दे पर पूछा गया, तो वो खिलखिलाकर बोले, ‘और क्या एक्शन चाहिए?’ ये बयान न सिर्फ लड़की के लिए अपमानजनक था [जो तब पीड़ित थी], बल्कि उस स्वामी के लिए भी , जिसे बिना उचित जांच पड़ताल के एक राज्य के मुख्यमंत्री ने दोषी और बलात्कारी करार दे दिया। ऐसे वीरता की प्रशंसा करना, बिना तथ्यों को सामने रखे, ही ऐसी समस्याओं को जन्म देता है।